Olifant-skieter vrygespreekArgieffoto Allen Bekker, ŉ professionele jagter en sakeman van Kasane in Botswana, is vrygespreek nadat hy verlede jaar ŉ olifant op sy eiendom doodgeskiet het. Bekker wou verlede jaar die olifant verjaag toe dit sy eiendom betree en sy vrugtebome beskadig het. Die dier het egter op hom afgestorm en hy het dit uit selfverdediging doodgeskiet. Hy het vantevore die olifant, wat herhaaldelik sy eiendom betree het, by die departement van natuurbewaring aangemeld. Die ministerie van omgewingsake het in ŉ verklaring gesê Bekker is nie krimineel aangekla nie, aangesien hy binne sy regte onder die Wet op Natuurbewaring en Natuurlike Parke opgetree het. Die wet sê dat ŉ grondeienaar of bewoner ŉ dier mag doodmaak wat vee, gewasse, waterinstallasies of heinings op die grond beskadig of bedreig. Ná die olifant geskiet is, het wildbewaarders toegelaat dat inwoners sy vleis vir hul persoonlike gebruik kan neem. Klik hier om ŉ video daarvan te sien. Waarskuwing: Die video is grafies en kan sensitiewe kykers ontstel.